open-index/open-wikipedia-markdown huggingface dataset:
Hodnota kameňov

**Hodnota kameňov** je číslo, ktoré orientačne vyjadruje silu jednotlivých šachových kameňov. Najčastejšie sa používajú tieto hodnoty:
* pešiak - 1
* strelec a jazdec - 3
* veža - 5
* dáma - 9
To znamená, že traja pešiaci približne vyvážia ľahkú figúru, dve ľahké figúry sú silnejšie, ako veža, tri ľahké figúry vyvážia dámu atď.

Tieto hodnoty však treba brať iba ako orientačné a vždy treba hodnotu kameňa posudzovať podľa konkrétnej pozície. Často sa stáva, že ľahká figúra je silnejšia, ako veža, dve aktívne ľahké figúry prevýšia pasívne stojacu dámu atď.

Hodnota kráľa sa vyjadriť nedá, respektíve kráľ má väčšiu hodnotu (nie silu), než všetky ostatné kamene spolu.

Kategória:Šachové kamene
Kategória:Šachové výhonky
Kvalita

**Kvalita** alebo **akosť** (nesprávne alebo zastarano: *jakosť*) môže byť:
* všeobecne: 
** súhrn vlastností, stav, povaha (veci, javu, prípadne človeka), pozri vlastnosť a kvalita (filozofia)
** hodnota, vyjadrenie hodnotiaceho vzťahu človeka k niektorým predmetom alebo javom (napr. k výrobku)
* vo filozofii: a) vnútorná určenosť predmetu či javu, ktorá ho odlišuje od iných predmetov a javov, čiže súhrn odlišujúcich vlastností (a príznakov a zvláštností) predmetu či javu, b) všetko to, na čo sa pýtame otázkou „aký“? , pozri kvalita (filozofia)
* v ekonomike, technike a pod.: miera, s akou súbor vlastných charakteristík objektu spĺňa požiadavky (synonymum akosť je tu len v starších textoch), pozri kvalita (ekonomika)
*v školstve: žiaduca (optimálna) úroveň práce vo vzťahu k dosahovaným výsledkom, pozri kvalita (školstvo)
* v elektrotechnike: kvalita obvodu (=akosť obvodu, činiteľ kvality, činiteľ akosti, činiteľ Q)
* v jazykovede: kvalita hlásky (=akosť hlásky)
*v pôdohospodárstve: akosť pôdy (=bonita pôdy, kvalita pôdy)

**Kvalita** môže byť aj:
* jednotlivá vlastnosť (niečoho alebo niekoho), najmä typická a najmä kladná, pozri vlastnosť
* v šachu: hodnota, o ktorú je hodnota veže vyššia než hodnota strelca alebo koňa, pozri kvalita (šach)

**Akosť** (nesprávne alebo zastarano *jakosť*) môže byť aj:
*v technike, ekonomike a pod.: 
**staršie: kladná kvalita v ekonomicko-technickom význame (pozri vyššie), t.j. opak nekvality, pozri pod kvalita (ekonomika)
**a) príslušnosť do (výrobcom alebo štátom) nejako stanovenej skupiny podobných predmetov (spravidla výrobkov), t.j. príslušnosť najmä do akostnej triedy (=triedy kvality) , b) akostná trieda , pozri akostná trieda
**staršie: podiel akostných tried na celkovej produkcii ako ukazovateľ v pláne výroby, pozri podiel akostných tried
*v numizmatike: (zákonom stanovená) rýdzosť kovu mince, synonymum: akosť mince , pozri akosť mince

## Pozri aj
* kvalita súdu

## Referencie
Slovenský zväz astronómov

**Slovenský zväz astronómov** (do roku 2013 *Slovenský zväz astronómov amatérov*) je občianske združenie, ktoré združuje záujemcov o astronómiu. Sídlom ústredného orgánu, Rady Zväzu, je Rimavská Sobota.

Je to dobro­voľná spoločenská organizácia združujúca záujemcov o astronómiu, kozmonautiku a príbuzné vedné odbory. Vznikla v roku 1970. Jej poslaním je oboznamovať svojich členov a ostatných občanov s novými vedeckými poznat­kami, rozvíjať ich technické zručnosti a prispievať tým k zvyšova­niu úrovne vzdelania. Spolupracuje najmä so Slovenskou ústrednou hvezdárňou v Hurbanove, s hvezdárňami a so Slovenskou astronomickou spoločnosťou pri SAV.

## Externé odkazy

* Stránky zväzu

Kategória:Astronómia na Slovensku
Kategória:Občianske združenia na Slovensku
Kategória:Organizácie založené v 1970
Andrés Gómez

**Andrés Gómez** (* 27. február 1960, Santiago de Guayaquil, Ekvádor) je bývalý ekvádorský profesionálny tenista. Jeho najväčším úspechom je výhra nad Agassim vo finále French Open v roku 1990. Okrem toho vyhral ďalších 20 turnajov ATP v dvojhre a 33 turnajov vo štvorhre.

## Externé odkazy

Kategória:Ekvádorskí tenisti
Kategória:Víťazi French Open
Gera

**Gera** je nemecké mesto na východe spolkovej krajiny Durínsko ležiace na rieke Weiße Elster. Má asi 100 000 obyvateľov a rozlohu . Počtom obyvateľov je najmenším nemeckým veľkomestom.

## Osobnosti mesta
* Olaf Ludwig (* 1960), cyklista

## Partnerské mestá

## Iné projekty

## Externé odkazy
* Oficiálna webstránka mesta Gera 


Kategória:Mestá v Durínsku
Andrés Gimeno

**Andrés Gimeno** (* 3. august 1937, Barcelona, Španielsko – † 9. október 2019) bol španielsky profesionálny tenista. Jeho najväčším úspechom je výhra nad Patrickom Proisym vo finále French Open v roku 1972. Zároveň je najstarším víťazom tohto turnaja. Okrem toho vyhral ďalšie 4 turnaje ATP v dvojhre a 3 turnaje vo štvorhre.

## Externé odkazy

Kategória:Španielski tenisti
Kategória:Víťazi French Open
Kategória:Medzinárodná tenisová sieň slávy
Kategória:Osobnosti z Barcelony
Slovenské ústredie amatérskej astronómie

**Slovenské ústredie amatérskej astronómie** alebo **SÚAA** je osvetové zariadenie Ministerstva školstva SR so sídlom v Hurbanove. Má celoslovenské poslanie koncepčnou činnosťou utvárať predpoklady na zvýšenie kvality a účinnosti podujatí zameraných na šírenie poznatkov z oblasti astronómie a príbuzných vied. Úseky činnosti SÚAA sú odborno-poradenská, pozorovateľská, výchov­no-vzdelávacia, výrobno-technická. Súčasťou SÚAA je Ľudová hvezdáreň s okresnou pôsobnosťou a planetá­rium.

Kategória:Astronómia na Slovensku
Vektorová grafika

**Vektorová grafika** označuje spôsob definovania obrazových informácií pomocou základných geometrických tvarov, akými sú bod, úsečka (vektor), priamka, krivka, mnohouholník, ktoré sa dajú vyjadriť matematickými rovnicami.

Na rozdiel od vektorovej grafiky definuje rastrová grafika grafickú informáciu množinou usporiadaných farebných bodov (pixelov). Obrázok vytvorený vo vektorovej grafike sa dá exportovať do rastrovej grafiky, pričom je možné zadať akékoľvek rozlíšenie, aké bude mať rastrový obrázok.

Programy pre prácu s vektorovou grafikou:
* Inkscape
* CorelDRAW
* Adobe Illustrator
* Zoner Callisto

## Iné projekty
Grafit

**Grafit** (v staršom názvosloví **tuha**) je minerál kryštalizujúci v hexagonálnej sústave, chemicky modifikácia uhlíka – C.

## Charakteristika
Tento minerál vytvára kryštály v tvare plochých tabuľkovitých doštičiek. Máva aj celistvý, šupinkovitý, zrnitý aj zemitý habitus.  Býva tmavosivý až čierny a má tmavosivý až čierny vryp. Je nepriehľadný a vyznačuje sa matným kovovým leskom.

Podľa stupňa kryštalinity sa rozoznáva makrokryštalický (veľkosť kryštálov 0,1 – ), ktorý vzniká v amfibolitovej fácii, mikrokryštalický (0,001 – ) a kryptokryštalický (pod ), ktorý vzniká vo fácii zelených bridlíc.

## Vznik
Uhlík v grafite môže mať organický (grafitizáciou hornín bohatých na uhľovodíky, má vyšší obsah 12C) i anorganický pôvod (degazácia a parciálne tavenie hornín, má vyšší obsah 13C). Vytvára sa v premenených horninách, najmä v bridliciach, svoroch a mramoroch. Vzniká i v hydrotermálnych žilách spolu s kremeňom, biotitom, ortoklasom, turmalínom, apatitom, pyritom a titanitom.

## Poznávanie
Grafit je na dotyk mastný, otiera sa o papier a zanecháva na ňom sivú stopu. Táto vlastnosť nemusí byť zrejmá vo všetkých kryštalografických smeroch, preto niektoré grafitické bridlice nezanechávajú tmavú stopu.

## Lokality
### Vo svete
Známy je z pestrej série z Českého západného moldanubika, kde sa často striedajú polohy grafitu s erlánmi, mramorom, amfibolitmi, kvarcitmi, magmatitmi a pararulami. Nachádza sa i v moravsko-sliezskej oblasti (napr. Velké Tresné). Známy je tiež na lokalitách Český Krumlov a Koloděje nad Lužnicí.

### Slovensko
V Západných Karpatoch sa nachádza iba grafit mineralogického významu. Známe sú výskyty v metamorfitoch Malých Karpát, kde je grafit masívny až šupinkovitý. Zriedkavo v mramoroch pri Tuhári (Veľký Krtíš).

## Ekonomický význam
Významnými vlastnosťami grafitu je jeho žiaruvzdornosť, tepelná a elektrická vodivosť, odolnosť voči kyselinám a nízky koeficient trenia. Využíva sa preto na výrobu nehorľavých a izolačných materiálov. Veľkosť kryštálov (kryštalinita) má vplyv na bilančný obsah uhlíka v ložiskách a tiež aj na cenu koncentrátu. Najvyššiu cenu má makrokryštalický grafit, ktorý má však zároveň aj najnižší obsah uhlíka. Najväčšími producentmi sú Čína, Rusko, KĽDR a Kórejská republika, India a Mexiko. Veľká časť grafitu sa získava synteticky.

## Referencie

## Pozri aj
* Zoznam minerálov

## Iné projekty

## Externé odkazy
* 
* www.mindat.org – grafit na mineralogickej databáze 

Kategória:Uhlík
Kategória:Hexagonálne minerály
Kategória:Prvky
Kategória:Bodová grupa 6/mmm
Kategória:Minerály uhlíka
Kategória:Nerudy
Kategória:Čierne pigmenty
Kapustnica

thumb|Kapustnica
thumb|Kapustnica zo stredného Slovenska

**Kapustnica** je tradičná slovenská hustá polievka.

Pripravuje sa z kvasenej kapusty. Líši sa podľa regiónu a obdobia varenia na pôstnu a sviatočnú. Do pôstnej katolíckej vianočnej (Štedrý deň) sa nedáva mäso, zahusťuje sa napr. bielymi hladkými haluškami, smotanou a rozotreným zemiakom. V luteránskej kapustnici na Vianoce nájdeme aj mäso a všetky ostatné zložky. Vo sviatočnej nájdeme napr. údené mäso a klobásu, nevyhnutné sú sušené hríby. Vianočná kapustnica sa tradične pripravuje na konci kalendárneho roka.

V regionálnych receptoch kapustnice sú značné rozdiely. V každom kraji, údolí i dedine sa varí vianočná kapustnica trochu inak.

Kapustnicou sa nazýva tiež šťava z kyslej kapusty.

## Referencie

## Iné projekty

Kategória:Zeleninové jedlá
Kategória:Slovenské jedlá
Kategória:Polievky
Kategória:Vianočné jedlá
Železník (rozlišovacia stránka)

**Železník** môže byť:

* obec na Slovensku v okrese Svidník, pozri Železník
* osada na Slovensku v okrese Revúca, patriaca pod obce Sirk a Turčok, pozri Železník (Sirk, Turčok)
* vrch v Považskom Inovci (), pozri Železník (vrch v Považskom Inovci)
* vrch v Revúckej vrchovine (), pozri Železník ()
* rod rastlín, pozri železník (rod)
* český jazdecký kôň, pozri Železník (kôň) 
* priezvisko, pozri Železník (priezvisko), napr.:
** Lukáš Železník (* 1990), český futbalista

## Pozri aj
* Železnik
* Železníky
Železník (kôň)

**Železník** bol úspešný Anglický plnokrvník, valach, ktorý štyrikrát vyhral Veľkú pardubickú.

Narodil sa 29. apríla 1978 v Šamoríne. Matka bola Želatina a pochádzala zo Sovietskeho zväzu a otec Zigounersohn, nemecký plemenník. V októbri 1979 bol predaný za 120 000 Kčs do Agrochemického podniku v Slavkove u Brna. 

## Dostihová kariéra
V troch rokoch začala jeho dostihová kariéra a v prvom roku získal 7800 korún. Za slabé výsledky mohlo najmä zranenie zadnej nohy, pre ktoré mu hrozilo i utratenie. Riaditeľstvo slavkovských stajní sa preto rozhodlo Železníka predať. Za 90 000 Kčs ho kúpil jazdecký klub Státního statku Světlá Hora. 
 
V roku 1983 sa Železník na bratislavskom závodišti zúčastnil prvej steeplechase. Kvôli zraneniu jeho stáleho jazdca ho osedlal Josef Váňa. Dostih však nedokončili a podobne dopadol i ďalší štart v Slušoviciach. Prvýkrát vyhral 5. júna 1983 na dráhe v Albertovci, na Veľkej cene Sliezska. V ďalšom roku zo siedmich štartov štyrikrát vyhral a dvakrát bol druhý. 

6. októbra 1985 sa Železník s Antonínom Novákom v sedle prvýkrát postavil na štart Veľkej pardubickej steeplechase, praskla mu však uzdečka a dostih nedokončil. V ďalšom roku po dvoch pádoch jazdca tiež dostih nedokončil. 4. októbra 1987 Železník s Váňom v sedle suverénne o dvanásť dĺžok vyhral a vytvoril i nový traťový rekord 9:56:13. Veľkú pardubickú vyhral i v nasledujúcich dvoch rokoch. V roku 1990 dostih nedokončil, ale v roku 1991 znovu vyhral, napriek kolízii na Poplerovom skoku. V roku 1992 na dráhe Veľkej pardubickej počas dostihu vnikli demonštranti a Železník mal kolíziu s policajtom.
Bodku za jeho dostihovou kariérou urobila terénna vychádzka, pri ktorej si na zadnej nohe zlomil korunkovú kosť a Železník odišiel do "penzie".

Za kariéru vyhral 58 dostihov (30x prvý, 9x druhý, 1x tretí, 1x štvrtý, 2x piaty) a na dotáciách zarobil 1 723 800 korún. V roku 2000 sa Železník do Pardubíc vrátil a bol uvedený do Dvorany slávy ČT.
 
Zvyšok života strávil v Světlé Hoře a na Malé Morávce. Zomrel 22. decembra 2004.

## Externé odkazy
* Železník, kůň století – zdroj údajov tohoto článku

Kategória:Kone
Kategória:Slávne zvieratá
Plemenník

**Plemenník** je plemenný samec s dobrými genetickými vlastnosťami, ktorý sa využíva v plemenitbe. 

Termín plemenník sa používa iba pri vybraných druhoch domestikovaných zvierat. Plemenníci sú zapísaní v plemennej knihe príslušného plemena vedenej autorizovanou chovateľskou organizáciou.

Slovenské ministerstvo poľnohospodárstva podporuje zachovanie a podporu genofondu nasledujúcich druhov plemenníkov:
*plemenný býk
*plemenný kanec
*plemenný baran
*plemenný cap
*plemenný žrebec
*plemenný králik
*plemenný pštros
*plemenný samec hydiny
*plemenný samec kožušinových zvierat

Kategória:Pohlavné rozmnožovanie
Kategória:Poľnohospodárstvo
Beňuška (potok)

**Beňuška** je potok na Horehroní, na území okresu Brezno. Je to pravostranný prítok Hrona, meria 7,3 km a je tokom III. rádu. 

## Prameň
Pramení v Nízkych Tatrách, v podcelku Kráľovohoľské Tatry, na juhozápadnom svahu Beňušky (1 541,9 m n. m.), v nadmorskej výške približne 1 330 m n. m. 

## Opis toku
Od prameňa sa oblúkom stáča na juh a preteká Veľkou Beňušskou dolinou. Tu postupne priberá niekoľko prítokov: zľava spod Kečky (1 529,2 m n. m.), sprava spod Čučoriedkovej (1 316,3 m n. m.) a opäť zľava z južného úpätia Kečky (dĺžka 1,5 km). Napokon vstupuje do Horehronského podolia, do podcelku Breznianska kotlina, preteká popri horárni Paseky a východne od Bujakova sa v nadmorskej výške približne 514 m n. m. vlieva do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Beňuška

**Beňuška** môže byť:

* potok na Horehroní, pozri Beňuška (potok)
* vrch v Nízkych Tatrách, pozri Beňuška (vrch v Nízkych Tatrách)
* priezvisko, pozri Beňuška (priezvisko), napr.:
** Jozef Beňuška, slovenský fyzik
** Norbert Beňuška (* 1939), slovenský poľnohospodársky odborník
** Peter Beňuška (* 1951), slovenský architekt
** Ľubica Beňušková, slovenská fyzička
** Petra Beňušková, slovenská hádzanárka
** Zuzana Beňušková (* 1960), slovenská etnologička

## Pozri aj
* Beňuš
Zúbra

**Zúbra** môže byť:

* dolina v Nízkych Tatrách, pozri Zúbra (dolina)
* vrch (1 191,6 m n. m.) v Nízkych Tatrách, pozri Zúbra (vrch)
* potok v Nízkych Tatrách, pozri Zúbra (prítok Hrona)
* potok v Liptovskej kotline, pozri Zúbra (prítok Sliačanky)
Pavel Mokráň

[right|thumb|Pavel Mokráň s [Karpatský pohár|Karpatským pohárom]]
Ing. **Pavel Mokráň** (* 18. august 1943, Dubovce) je slovenský prekladateľ a bridžista.

Bol prvým prezidentom Slovenského bridžového zväzu. Pôsobil ako hlavný organizátor Majstrovstiev sveta juniorov v bridži, ktoré sa konali v Piešťanoch.

## Umiestnenia
*1. miesto Malá cena Žiliny: 2019
*1. miesto Karpatský pohár: 2007
*1. miesto Topvar Trefy: 2006
*Prvá slovenská bridžová liga 2. miesto: 2009
*Slovenská bridžová liga 2. miesto: 2006
*Otvorené majstrovstvá Slovenska - družstvá 2. miesto: 2007
*Slovenská bridžová liga 3. miesto: 2004
*Prvá slovenská bridžová liga 3. miesto: 2007

## Dielo
* Klimík, Michal a Pavel Mokráň: *Ekonomický slovník: Anglicko-slovenský a slovensko-anglický* (*Dictionary Of Economics: Slovak-English English-Slovak*) Bratislava 1995, ISBN 80-967110-3-2
* Chorvátová, Ivica  a Pavel Mokráň: *Právnický slovník: anglicko-slovenský - slovensko-anglický* (*Dictionary of Law : Slovak-English - English-Slovak*) Bratislava 1997, ISBN 80-88861-01-2
* Fronek, Josef a Pavel Mokráň: *Anglicko-slovenský slovník s najnovšími výrazmi* Bratislava 1999, ISBN 80-224-0609-0
* Fronek, Josef a Pavel Mokráň: *Slovensko-anglický frazeologický slovník: Veľký výber slovných spojení* (*Slovak-English Dictionary of Idioms*) Bratislava 2003, ISBN 80-88929-45-8
* Mokráň, Pavel: *Bridž: Rýchlo a dobre*. Bratislava : RETAAS, 1997. 365 s. ISBN 80-967655-4-X
* Okáli I., Dulová M., Mokráň P.: *Elseviers Dictionary of Invertebrates (Excluding Insects), in Latin, English, French, German, and Spanish*; Elsevier, Amsterdam, Holandsko, 2000; ISBN 0-444-50535-0
*Fronek J., Mokráň P.: *Anglicko-slovenský slovník, rozsiahly a prehľadný*; Nová práca, Bratislava, 2006, ISBN 80-88929-80-6

## Externé odkazy
*Vizitka hráča

Kategória:Narodenia v 1943
Kategória:Slovenskí hráči bridžu
Kategória:Slovenskí autori náučnej literatúry
Zúbra (prítok Hrona)

**Zúbra** je potok na Horehroní, preteká územím okresu Brezno. Je to pravostranný prítok Hrona, meria 6,2 km a je tokom III. rádu. 

Pramení v Nízkych Tatrách, v podcelku Kráľovohoľské Tatry, na západnom svahu Čučoriedkovej (1 316,3 m n. m.), v nadmorskej výške okolo 1 000 m n. m. Tečie severojužným smerom, v pramennej oblasti priberá dva krátke pravostranné prítoky spod Zúbrej (1 191,6 m n. m.) a ľavostranný spod Čučoriedkovej. Preteká dolinou Zúbra, postupne priberá tri prítoky zľava z juhozápadného úpätia Čučoriedkovej a sprava z juhovýchodného úpätia Priehybky (1 110,9 m n. m.). Na dolnom toku vstupuje do Horehronského podolia, do podcelku Breznianska kotlina, stáča sa na juhovýchod a na východnom okraji Bujakova ústi v nadmorskej výške cca 508 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Vagnár

**Vagnár** je potok na Horehroní, na území okresu Brezno. Je to pravostranný prítok Hrona, meria 6 km a je to tok III. rádu. 

Pramení v Nízkych Tatrách, v podcelku Kráľovohoľské Tatry, na severozápadnom svahu Priehybky (1 110,9 m n. m.), v nadmorskej výške okolo 890 m n. m. Od prameňa tečie na krátkom úseku juhozápadným smerom, sprava priberá tri krátke prítoky a pokračuje severojužným smerom. Z pravej strany priberá prítok z juhovýchodného svahu Šánskeho (847,2 m n. m.) a následne 1,9 km dlhý pravostranný prítok z oblasti Dolnej Vartovky. Potom pokračuje rovnomennou dolinou smerom na juhovýchod a sprava priberá prítok spod Krajčova (859,6 m n. m.). Napokon sa opätovne stáča na juh a na území mesta Brezno, v časti Zadné Halny, ústi v nadmorskej výške okolo 501 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Čierny potok (prítok Bystrianky)

**Čierny potok** je potok v regióne Horehronia, na území okresu Brezno. Je to pravostranný prítok Bystrianky, meria 3,2 km a je tokom IV. rádu. 

Pramení v predhorí Nízkych Tatier, v podcelku Ďumbierske Tatry, na južnom svahu Mesiačika (1 361,7 m n. m.), v nadmorskej výške približne 920 m n. m. Od prameňa tečie najprv na krátkom úseku na juh, potom sa stáča na juhovýchod a vteká do Bystrianskeho podhoria v Horehronskom podolí. Tu priberá najprv sprava prítok prameniaci východne od rekreačnej osady Krpáčovo, zľava prítok z juhojuhovýchodného svahu svahu Mesiačika a sprava prítok spod Príslopu (890,6 m n. m.). Odtiaľ pokračuje na krátkom úseku východojuhovýchodným smerom a preteká južnou časťou rekreačného strediska Tále. Napokon už tečie k ústiu opäť juhovýchodným smerom, preteká okolo areálu autokempingu Tále na ľavom brehu, podteká cestu II. triedy č. 584 a severne od obce Bystrá ústi v nadmorskej výške cca 617 m n. m. do Bystrianky.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Štiavnička

**Štiavnička** môže byť:

* obec v okrese Ružomberok, pozri Štiavnička (okres Ružomberok)
* miestna časť obce Podbrezová, pozri Štiavnička (Podbrezová)
* miestna časť Banskej Bystrice, pozri Štiavnička (Banská Bystrica)
* vodný tok na Horehroní, pozri Štiavnička (prítok Bystrianky)
* vodný tok v okrese Levice, pozri Štiavnička (prítok Ipľa)
* obec v okrese Martin, pozri Turčianska Štiavnička
Mlynná

**Mlynná** je potok na Horehroní, v severnej časti okresu Brezno. Je to pravostranný prítok Štiavničky, má dĺžku 6,9 km a je tokom V. rádu. 

Pramení v Nízkych Tatrách, v podcelku Ďumbierske Tatry, na juhovýchodnom svahu Ďumbiera (), v nadmorskej výške okolo , neďaleko Chaty generála M. R. Štefánika. Tečie severojužným smerom, na hornom toku preteká dolinou Zelenská Mlynná, zľava priberá prítok spod Králičky a ďalej nasledujú prítoky: sprava spod Veľkého Gápľa (), zľava () z úpätia Králičky, sprava opäť spod Veľkého Gápľa, ďalej sprava z doliny Ošusty a taktiež sprava () spod masívu Veľkého Gápľa. Na krátkom úseku potom tečie na juhovýchod a po pribratí 2,6 km dlhého prítoku z doliny Pošova Mlynná pokračuje na juh Mlynnou dolinou. Tu postupne priberá najprv krátky ľavostranný prítok z juhozápadného svahu Malého Gápľa (), ďalší zľava spod Zingotovej () a následne aj dva prítoky z oblasti Valachova. Napokon ešte priberá pravostranný prítok z oblasti Hviezdy, vstupuje do výbežku Horehronského podolia, do podcelku Bystrianske podhorie. Tu najprv preteká chatovou oblasťou a severovýchodne od obce Mýto pod Ďumbierom ústi v nadmorskej výške cca  do Štiavničky.

## Referencie

Kategória:Potoky na Slovensku
Kategória:Povodie Hrona
Slnečný magnetograf

**Slnečný magnetograf** je prístroj na meranie magnetických polí na Slnku. Princípom je fotoelektrické meranie rozštepu spek­trálnych čiar (Zeemanov jav). Slnečný magnetograf samočinne zapisuje intenzitu magnetického poľa. Vyvinul ho americký astro­nóm H. W. Babcock v roku 1952 (Mount Wilson Observa­tory).

Kategória:Astronomické prístroje
Slnečná veža

**Slnečná veža** je vežovitá stavba, vysoká niekoľko desať metrov, slúžiaca na pozorovanie Slnka. V jej vrchole je namontovaný vertikálny celostat s objektívom, ktorý vrhá svetlo nadol na optické zariadenie ďalekohľadu. Obraz Slnka sa tvorí v prízemí slnečnej veže, kde sú umiestené laboratóriá s pomocnými prístrojmi a zariadeniami (spektrograf, spektrohelioskop, spektroheliograf, foto­komora a pod.). Pozorovania v slnečnej veži neruší pohyb ovzdušia (lúče neprebiehajú blízko vyhriateho povrchu Zeme ako pri horizontálnych celostatoch). Slnečné veže nie sú chránené pred otrasmi vetrom a sú nákladnejšie ako horizontálne slnečné ďalekohľady. Známa je Einsteinova veža na observatóriu v Postupime.

Kategória:Astronomické observatóriá
Slnečná konštanta

**Slnečná konštanta** je tok slnečnej energie prechádzajúci plochou , kolmou na smer lúčov, za 1 s v strednej vzdialenosti Zeme od Slnka. Napriek názvu však táto hodnota nie je konštantná a mení sa v závislosti od slnečnej aktivity. Jej zmeny nemajú vplyv na momentálne počasie, ale ovplyvňujú dlhodobé zmeny podnebia.

Jej hodnota je  k = 1360\, \mathrm{W\cdot m^{-2}} . Z pozemských pozorovaní bola slnečná konštanta určená s nepresnosťou 2 % vzhľadom na nestabilitu atmosférických podmienok i vzhľadom na to, že atmosféra neprepúšťa slnečné žiarenie v celom rozsahu spektra. Pri novších pozorovaniach (pomocou družíc), ktoré umožňujú sledovať až 99,9 % spektrálneho rozsahu, sa zistili malé zmeny hodnoty slnečnej konštanty v závislosti od slnečnej aktivity, a to o 0,1 %, čo predstavuje zmenu efektívnej teploty Slnka o 10 K. V skutočnosti pojem slnečná konštanta zahŕňa celé spektrum slnečného žiarenia a teda s veľkou presnosťou môže byť zmeraná len mimo zemskej atmosféry.

thumb|Zmeny slnečnej konštanty. Žlté krivky ukazujú denné družicové merania.

## Množstvo energie dopadajúcej na Zem

Celkové množstvo žiarenia prijímaného Zemou zo Slnka je určené zemským prierezom (π R2), ale ako planéta rotuje, je táto energia distribuovaná na celý zemský povrch (4 π R2). Z toho dôvodu je priemerná hodnota množstva slnečného žiarenia (tzv. *insolacia* – oslnenie) rovná jednej štvrtine slnečnej konštanty – okolo 342 W/m². Konkrétne množstvo slnečnej energie dopadajúce v danom mieste a čase na povrch je tiež ovplyvnené stavom atmosféry a zemepisnou šírkou. Množstvo slnečnej konštanty sa periodicky mení aj preto, že Zem obieha okolo Slnka po elipse. Presné merania tiež ukazujú, že slnečná konštanta nepatrne kolísa aj s množstvom slnečných škvŕn, jej dlhodobé zmeny veľkosti približne jedného promile spôsobuje jedenásťročný slnečný cyklus. Zo slnečnej konštanty možno vypočítať slnečnú žiarivosť.

## História merania

V roku 1884 sa Samuel Pierpont Langley pokúsil odhadnúť veľkosť slnečnej konštanty na hore Mount Whitney v Sierra Nevade, pokúsil sa taktiež eliminovať vplyv absorpcie energie atmosférou (odčítaním hodnôt v rôznych častiach dňa). Bohužiaľ dospel k nesprávnej hodnote 2 903 W/m2, možno kvôli matematickej chybe. Medzi rokmi 1902 a 1957, merania vykonávané Charlesom Greeley Abbotom a ďalšími z rôznych miest vo vysokých nadmorských výškach určili hodnotu medzi 1 322 a 1 465 W/m2. Abbott poukázal na to, že jedna z Langleyho korekcií bola chybne použitá.

## Slnečné konštanty planét

Keďže slnečná konštanta klesá so vzrastajúcou vzdialenosťou od Slnka, v súlade so Stefanov-Boltzmannovým zákonom, je slnečná konštanta iná pre každú planétu slnečnej sústavy.

Kategória:Slnko
Kategória:Fotovoltika
Slapy (astrofyzika)

**Slapy** (iné názvy: **slapové pohyby**, **slapové deformácie**, **slapové javy**) sú periodické zmeny rozloženia hmoty astronomického telesa vznikajúce v podstatnej miere vplyvom obehu a príťažli­vých síl iných astronomických telies, napr. v prípade planéty Zem vplyvom Mesiaca a v menšej miere vplyvom Slnka. Príslušné sily (vyvolané gravitačným poľom kozmických telies), ktoré tieto zmeny podmieňujú, sa nazývajú **slapové sily**.

## Slapové sily
Slapová sila je druhotným efektom gravitačnej sily a jej dôsledkom je napr. príliv a odliv na Zemi (tzv. oceánske slapy). Vzniká preto, že gravitačné pole nie je konštantné pozdĺž celého telesa. Keď sa teleso ocitne pod vplyvom gravitácie iného telesa, gravitačné zrýchlenie na bližšej a vzdialenejšej strane sa môže výrazne líšiť. To vedie k deformácii tvaru telesa bez toho, aby sa zmenil jeho objem. Ak má teleso na začiatku guľový tvar, slapová sila má tendenciu deformovať ho do tvaru elipsoidu s dvoma vydutinami, jednou na strane otočenej k telesu a druhou na strane odvrátenej.

## Slapy na Zemi
Najsilnejšie sa prejavujú ako periodické zmeny vodnej hladiny morí (príliv a odliv) a vzdušných más. Príliv (stúpanie morskej hladiny) nastáva na strane privrátenej a odvrátenej od Mesiaca; odliv (klesanie morskej hladiny) na najväčšej kružnici ležiacej medzi nimi. V dôsledku rotácie Zeme, ktorá sa odzrkadľuje v zdanlivom dennom pohybe Mesiaca, prebiehajú slapy s periódou mesačného obehu vzhľadom na bod na rotujúcej Zemi zhruba za 24 h 50 min; každých 12 h 25 min nastáva preto príliv. Stav hladiny vody závisí od kulminácie Mesiaca. Pri nove a splne sa slapové efekty zvýraznia (podiel slapových síl vplyvom Slnka je v rovnakom smere), v prvej a poslednej štvrti sú slapové sily vplyvom Mesiaca posunuté o 90 ° vzhľadom na gravitačné pôsobenie Slnka. Nepretržitým pohybom vodných hmôt vzniká slapové trenie, ktoré postupne odčerpáva Zemi rotačnú energiu, a teda nepatrne spomaľuje jej rotáciu a pre­dlžuje deň (asi o 1/1000 s za rok); ďalším dôsledkom je zväčšenie vzdialenosti Mesiaca (niekoľko cm za rok). Slapové sily vyvolané Zemou a pôsobiace v raných štádiách vývoja na Mesiac zapríčinili jeho viazanú rotáciu.

Kategória:Geologické termíny
Sivé teleso

**Sivé teleso** je idealizované teleso, ktoré má na všetkých vlnových dĺžkach rovnaký absorpčný koeficient podob­ne ako čierne teleso, na rozdiel od neho však absorpčný koeficient sivého telesa k < 1.

Pri žiarení sivého telesa platí Wienov zákon posunu v rovnakej forme ako pre čierne teleso, Planckov zákon a Stefanov-Boltz­mannov zákon pri zriedenom žiarení sivého telesa s tou obmenou, že sa príslušná intenzita žiarenia čierneho telesa vynáso­bí koeficientom podľa množstva absorbovaného žiare­nia (faktor zriedenia). Zákony žiarenia sivého telesa sa využívajú napríklad pri štúdiu spojitého spektra hviezdnych atmosfér; hviezdna atmosféra, ktorá žiari ako sivé teleso, nazýva sa sivá atmosféra.

Kategória:Absorpcia
Slnečný spektrograf

**Slnečný spektrograf** je prístroj na fotografovanie slnečného spektra. Intenzita slnečného svetla je podstatne väčšia ako intenzita svetla hviezd. To umožňuje študovať slnečné spektrum s veľkou disperziou, a to aj spektrum povrchu aj jednotlivých útvarov na povrchu a na okraji Slnka. Spektrum s veľkou disperziou môže byt dlhé až niekoľko metrov a dá sa fotografovať len po častiach. Preto boli skonštruované slnečné spektrografy na fotografovanie celého spektra pomocou ešeletu (Optická mriežka). Veľké slnečné spektrografy bývajú spojené s celostatom umiestneným vysoko nad zemou alebo v slnečnej veži, aby ich neovplyvnilo prúdenie vzduchu pri Zemi. Na fotografovanie Slnka vo svetle jednej spektrálnej čiary slúži spektroheliograf.

Kategória:Astronomické prístroje
Slnečný čas

**Slnečný čas** je čas určovaný zdanlivým pohybom Slnka vzhľadom na pozorovateľa na Zemi a daný hodinovým uhlom Slnka. 

**Pravý slnečný čas** sa meria pohybom pravého Slnka. Je to nerovnomerná časomiera. Pravý slnečný čas ukazujú slnečné hodiny. 

**Stredný slnečný čas** sa meria pomocou fiktívneho telesa stredného Slnka. Stredné Slnko sa pohybuje rovnomerne po rovníku a stredný slnečný čas je daný jeho hodinovým uhlom t + 12 h. Tento čas sa používa v bežnom živote a jeho základnou jednotkou je stredný slnečný deň. Pásmový čas je definovaný stredným slnečným časom stredného poludníka daného pásma, v našom pásme (pásmo 15° východne od základného alebo greenwichského poludníka) stredný poludník prechádza Jindřichovým Hradcom. Miestny stredný slnečný čas je uhlová vzdialenosť (v časovej miere) stredného Slnka od miestneho polud­níka. Rozdiel medzi stredným a pravým slnečným časom sa nazýva časová rovnica.

Kategória:Čas
Kategória:Slnko
Výmena (šach)

**Výmena** je v šachu najčastejší spôsob odstránenia kameňov zo šachovnice. Vzniká tak, že si súperi navzájom v za sebou idúcich ťahoch zoberú kameň rovnakej hodnoty. Napríklad:
*1. e4 c6
*2. d4 d5
*3. exd5 cxd5
Došlo k výmene pešiakov.

Ak dôjde k niekoľkým po sebe nasledujúcim výmenám, vzniká **hromadná výmena**.

Výmena je dôležitý činiteľ vo všetkých štádiách partie. 
*Hráč, ktorý má materiálnu prevahu, sa snaží pomocou výmien zjednodušiť hru, lebo v jednoduchej pozícii sa obvykle materiálna prevaha dá ľahšie uplatniť k výhre. Ale pozor na výmeny pešiakov. Bez pešiakov sa často stáva, že materiálna výhoda k výhre nestačí.
*Naopak hráč, ktorý má materiálnu nevýhodu, by sa mal výmenám figúr vyhýbať a snažiť sa o výmeny pešiakov. Táto zásada platí hlavne v koncovkách.
*Hráč, ktorý je odkázaný na obranu pri materiálnej rovnováhe, sa často pomocou výmien snaží uľahčiť si situáciu.

Kategória:Pravidlá šachu
Sulfid arzenitý

**Sulfid arzenitý** (As2S3) je sulfid arzénu.

## Syntéza
Môže sa pripraviť priamou syntézou prvkov pri teplote 390&nbsp;°C:
: 2 As + 3 S → As2S3

Vyzráža sa tiež z roztoku arzenitých solí (As3+) pôsobením plynného sírovodíka:
* 2 As3+ + 3 H2S → As2S3 + 6 H+

## Výskyt
Vyskytuje sa v prírode ako minerál auripigment.

Arzenitý
Arzenitý
Kategória:Zlúčeniny arzénu
Miroslav Stoch

**Miroslav Stoch** (* 19. október 1989, Nitra) je profesionálny slovenský futbalista hrajúci za český klub Slovan Liberec. Hráva ako krídelník. 

Na prvý zápas v Premier League v drese Chelsea FC nastúpil 30. novembra 2008 v domácom zápase proti Arsenalu Londýn (1:2). V 81. minúte vystriedal Deca. 
V júli roku 2009 odišiel do FC Twente na ročné hosťovanie. Nasledoval jeho prestup do Fenerbachce, kde sa ale postupne dostal mimo základnej zostavy. V rámci hosťovania teda postupne nastupoval v kluboch PAOK Solúň, Al Ain a Bursaspor.

## Reprezentácia
V reprezentácii odohral svoj prvý zápas na turnaji na Cypre proti Ukrajine, keď v 69. minúte striedal Branislava Obžeru. Prvýkrát dostal príležitosť v základnej zostave v zápase kvalifikácie na MS 2010 proti San Marínu, v 40. minúte strelil svoj prvý reprezentačný gól.

Po návrate z prvého kvalifikačného zápasu o postup na Majstrovstvá sveta 2014 v Litve porušil po príchode na Slovensko spolu s ďalšími troma spoluhráčmi večierku.

### Reprezentačné zápasy

*(Stav k: 14. augustu 2009)*

## Úspechy
Víťaz Ceny Petra Dubovského v roku 2009

Víťaz Ceny Petra Dubovského v roku 2010

Víťaz Ceny Ferenca Puskása v roku 2012
### Klub
**[[Chelsea F.C.]]**
* Víťaz FA poháru sezóna 2008-09 
**[[FC Twente]]**
* Majster holandskej ligy 2009-2010

## Referencie


## Iné projekty

## Externé odkazy
* www.miroslavstoch.sk 

Kategória:Slovenskí futbalisti
Kategória:Futbaloví útočníci
Kategória:Hráči Majstrovstiev sveta vo futbale 2010
Kategória:Hráči FC Nitra
Kategória:Hráči Chelsea FC
Kategória:Hráči FC Twente
Kategória:Hráči Fenerbahçe SK
Kategória:Hráči Bursaspor
Kategória:Hráči SK Slavia Praha
Kategória:Hráči Zagłębie Lubin
Kategória:Osobnosti z Nitry
Miestna sústava hviezd

**Miestna sústava hviezd** je lokálna hustejšia oblasť hviezd a medzihviezdnej hmoty v blízkom okolí Slnka v rámci našej hviezdnej sústavy, Galaxie.

Na oblohe sa prejavuje ako Gouldov pás. Rozmery Miestnej sústavy hviezd sú rádove 200 x 500 pc, jej centrum je vo vzdialenosti 100-150 pc od Slnka v smere súhvezdia Lietajúca ryba. Galaktické súradnice centra Miestnej sústavy hviezd: l = 275°, b = -12°. K základnej rovine Galaxie je Miestna sústava hviezd sklonená pod uhlom 16°. Celková hmotnosť Miestnej sústavy hviezd sa odhaduje na 2. 105 Mסּ. Jestvujú náznaky, podľa ktorých má Miestna sústava hviezd vlastnú rotáciu v smere rotácie Galaxie s uhlovou rýchlosťou 2 až 3-násobne vyššou, než má galaktická rotácia. Jej dôsledkom môže byt K efekt. Miestna sústava hviezd je pravdepodobne lokálny jav v miestnom špirálovom ramene Orióna.

Kategória:Hviezdne sústavy
Kategória:Rameno Orióna
Optická mriežka

**Optická mriežka** alebo **mriežka** je sklená alebo kovová doštička, ktorá rozkladá svetlo na spektrum (spektrograf).

Na doštičke je diamantovým hrotom vyrytá hustá sústava rovnobežných čiar, ktoré ju delia na priehľadné a nepriehľadné štrbiny. Čím väčší je počet vrypov na 1 mm (obyčajne 600 na 1 mm), tým väčšia je rozlišovacia schopnosť mriežky. Vzdialenosť medzi dvoma vrypmi sa nazýva mriežková konštanta. Svetlo sa rozkladá ohybom na priehľadných štrbinách. So stúpajúcim rádom spektra stúpa aj disperzia. Na rozdiel od hranola je poradie farieb obrátené. Najviac odchýlená je červená a najmenej fialová.

Mriežkové spektrum sa nazýva i normálne spektrum, pretože na rozdiel od neho v hranolovom spektre nepostupuje disperzia rovnomerne s vlnovou dĺžkou (fialová časť je roztiahnutá a červená stlačená). Mriežka vyrytá na rovinnom (rovinná mriežka) alebo vydutom zrkadle (konkávna mriežka) sa používa na odraz. Výnimočne sa zhotovujú mriežky až s 2400 vrypmi na 1 mm. Veľmi kvalitné sú Rowlandove mriežky s 800 vrypmi na 1 mm. Pred fotografický objektív sa umiesťuje objektívová mriežka, ktorá sa využíva pri fotografovaní spektier meteorov. Z originálov mriežok možno urobiť kópie. Nedokonalé vrypy na mriežke zapríčiňujú falošné čiary v spektre (duchov mriežky). Ešelet je optická difrakčná mriežka s malým počtom vrypov. Sústreďuje svetlo do vysokých rádov spektra, ktoré možno rozložiť pod seba pomocou hranolov. Ešelet umožňuje získať obraz rozsiahlej spektrálnej oblasti na jednej snímke.

Kategória:Spektroskopia
MWC 349

**MWC 349** je slabá hviezda v súhvezdí Labuť, obklopená plynom, s emisnými čiarami v spektre. Pozorovaniami v infračervenej oblasti spektra sa zistilo, že je veľmi mladou hviezdou, obklopenou svietiacim plynovým diskom (s polomerom približne 1 AU) a rozsiahlejším chladnejším plynovým obalom (s rozmerom presahujúcim rozmer našej planetárnej sústavy). Podľa niektorých astronómov ide o protoplanetárnu sústavu.

Kategória:Súhvezdie Labuť
Neutrínová astronómia

**Neutrínová astronómia** je oblasť astronómie, ktorá sa zaoberá výskumom neutrín kozmického pôvodu. V kozmických podmienkach vznikajú neutrína pri termonukleárnych reakciách v Slnku a vo hviezdach, najmä pri vzplanutiach supernov. Veľký počet neutrín musel vzniknúť v začiatočných fázach vývoja vesmíru (reliktové neutrína s terajšou teplotou približne 2 K). Pri súčasných pozorovacích možnostiach sa dajú registrovať iba neutrína slnečného pôvodu. Pravdepodobnosť registrovania neutrín je veľmi nízka, lebo neutrína extrémne slabo reagujú s inými časticami (prúd neutrín môže prejsť bez poznateľného poklesu cez mnoho miliónov hviezd). Na zvýšenie pravdepodobnosti registrovania slnečných neutrín sa používa neutrínový ďalekohľad. Prvé zariadenie tohto typu pozostávalo z veľkého tanku s obsahom , naplneného tetrachlóretylénom C2Cl4. Tank bol umiestený v šachte hlboko pod povrchom Zeme (), aby sa vylúčil vplyv kozmického žiarenia. Pri reakcii neutrín s atómami chlóru vznikajú rádioaktívne atómy argónu, ktorých prítomnosť možno zistiť; ich počet za jednotku času udáva počet reagujúcich neutrín. Obdobne možno využiť na registráciu toku neutrín vyvolané jadrové reakcie s premenou lítia na berýlium alebo gália na germánium. Uskutočnené experimenty registrovali prekvapujúco nízky tok slnečných neutrín, okolo 1 SNU namiesto teoreticky očakávaného toku okolo 7,5 SNU; táto diferencia nie je dosiaľ spoľahlivo objasnená.

## Pozri aj

* kozmické neutrínové pozadie
* KM3NeT


Kategória:Astronómia
Okolohviezdna hmota

**Okolohviezdna hmota** je obálka hviezdy v jej začiatočných štádiách vývoja. Skladá sa z okolohviezdneho prachu a plynu. Pri tesných dvojhviezdach vzniká pri prenose hmoty plynová okolohviezdna hmota, prípadne plynový disk.

Kategória:Medzihviezdna hmota
Motýľkový diagram

**Motýľkový diagram** alebo **butterfly diagram** je grafické zobrazenie posunu slnečných škvŕn z vyšších heliografických šírok (±30°) k slnečnému rovníku v 11-ročných periódach. Na vodorovnej osi motýľkového diagramu je čas (roky), na zvislej osi heliografická šírka.

Kategória:Slnko
Kategória:Diagramy
Mrak galaxií

**Mrak galaxií** je útvar pozostávajúci z niekoľkých skupín galaxií, súčasť kôp galaxií. Naša Miestna skupina galaxií spolu s niekoľkými ďalšími skupinami a osamotenými galaxiami medzigalaktického poľa tvorí Miestny mrak galaxií. Podľa G. de Vaucouleursa má Miestny mrak galaxií sploštený tvar a rozmery 7 x 20 miliónov ly. Skupiny galaxií a galaxie patriace do Miestneho mraku galaxií grupujú sa na oblohe do širšieho pása, skloneného pod uhlom 14° k supergalaktickému rovníku. Tento jav je pri galaxiách obdobou Gouldovho pása hviezd. Naša Galaxia je asi 1 miliónov ly nad základnou rovinou Miestneho mraku galaxií Reálnosť Miestneho mraku galaxií potvrdzuje aj to, že veľké osi ďalších blízkych mrakov galaxií sú podobne orientované v smere supergalaktického rovníka.

Kategória:Galaxie
Camden (londýnsky obvod)

**Camden**, oficiálne **London Borough of Camden** (Londýnska mestská časť Camden) je mestská časť, ktorá má štatút obce. Nachádza sa vo Vnútornom Londýne. Je londýnsky mestský obvod (London borough), ktorý sa nachádza na sever od City of London a City of Westminster; na západe susedí s obvodom Brent, na severe s obvodmi Barnet a Haringey a na východe s Islington. Nachádza sa na sever od rieky Temže. Tvorí súčasť Vnútorného Londýna.

Mestský obvod vznikol v roku 1965 zlúčením bývalých metropolitných oblastí: Metropolitan Borough of Hampstead, Metropolitan Borough of Holborn a Metropolitan Borough of St Pancras do jedného celku pod názvom „Royal Borough of Camden“.

## Mestské časti
* Belsize Park
* Bloomsbury
* Camden Town a Primrose Hill
* Cantelowes
* Fortune Green
* Frognal a Fitzjohns
* Gospel Oak
* Hampstead
* Haverstock
* Highgate
* Holborn a Covent Garden
* Kentish Town
* Kilburn
* Kings Cross
* Regent’s Park
* St Pancras a Somers Town
* Swiss Cottage
* West Hampstead

## Zaujímavé miesta
* východná časľ Regent’s Parku
* Hampstead Heath
* Hampstead Cemetery
* Hatton Garden
* Lincoln's Inn
* Gray's Inn
* Highgate Cemetery
* Camden Market
* časť Covent Garden
* Russell Square
* Bloomsbury Theatre
* Shaftesbury Theatre
* Dominion Theatre
* Foundling Museum
* Dickensův dům
* Freudovo múzeum
* Kenwood House
* Soane Museum
* Keats' House
* Fenton House
* Telecom Tower
* Camden Arts Centre

*
Kategória:Londýnske obvody
Umelá kométa

**Umelá kométa** je umelo vyvolaný jav v kozmickom priestore podobný kométe, pozostávajúci z pár plynu vypustených z kozmickej sondy. Umelá kométa vznikla vypustením sodíkových pár (sodíkový oblak) z kozmickej sondy Luna 1 a Luna 2 počas ich letu k Mesiacu. Použila sa ako viditeľný bod dráhy na presnejší výpočet dráhy sondy.

Kategória:Kozmonautika
Umelá planéta

**Umelá planéta** alebo **umelá obežnica Slnka** je každé umelé kozmické teleso, ktoré obieha po heliocentrickej dráhe. Prvou umelou planétou sa stala Luna 1, vypustená 2. januára 1959.

Kategória:Kozmonautika
Maslov

**Maslov** môže byť:

* Alexander Vladimirovič Maslov (* 1969),  ruský futbalista
* Alexander Michajlovič Maslov (* 1985),  ruský futbalista
* Alexej Fiodorovič Maslov (* 1953), ruský generál pozemných síl
* Jurij Nikolajevič Maslov (1938 – 2007), ruský technik
* Michail Jevgenievič Maslov (1867 – 1936), ruský vojenský veliteľ
* Nikolaj Nikolajevič Maslov (1846 – 1912), ruský vojenský veliteľ
* Viktor Maslov (* 1953), ruský automobilový pretekár
* Viktor Alexandrovič Maslov (1910 – 1977), ruský futbalista a tréner
* Viktor Pavlovič Maslov (* 1930), ruský fyzik a matematik
* Nina Konstantinovna Maslovová (* 1946), ruská herečka

## Pozri aj
* Maslow
* Maslo (rozlišovacia stránka)
Umelá tiaž

**Umelá tiaž** je zdanlivá tiaž pôsobiaca na posádku kozmickej lode alebo na iné živé organizmy kozmickej stanice, vyvolaná rotáciou systému v kozmickom priestore. S umelou tiažou sa ráta v projektoch dlhodobých ciest v kozmickom priestore na elimináciu vplyvu beztiaže na organizmus.

Kategória:Kozmonautika
Sadd Aswán

**Sadd Aswán** alebo po slovensky **Aswánska/Asuánska priehrada** (priehradná nádrž aj **Aswánska/Asuánska priehradná nádrž**) môže byť:
* priehrada (v slovenčine aj príslušná priehradná nádrž) v Egypte postavená 1898 – 1933, pozri Chazzán Aswán
* priehrada (v slovenčine aj príslušná priehradná nádrž) v Egypte postavená 1960 – 1970 južne od predchádzajúcej, pozri As-Sadd al-Álí

Kategória:Rozlišovacie stránky – Miestopisný názov
Komplexná jednotka

**Komplexná jednotka** je komplexné číslo veľkosti 1 (čiže také, že jeho absolútna hodnota sa rovná jednej.)

1 = |z| = \sqrt {a^2 + b^2}

teda 1&nbsp;=&nbsp;a2&nbsp;+&nbsp;b2 (kde a,&nbsp;b sú reálne čísla a z&nbsp;=&nbsp;a&nbsp;+&nbsp;i&nbsp;b je komplexná jednotka)

Pretože na Gaussovej rovine absolútna hodnota znázorňuje vzdialenosť obrazu čísla od počiatku, tvorí na nej obrazy všetkých komplexných jednotiek kružnicu so stredom v počiatku a s polomerom 1.

Príkladom komplexnej jednotky sú čísla i (imaginárna jednotka), −i, 1, −1 alebo \frac{\sqrt 2} 2 + \frac{\sqrt 2}2 i

## Pozri aj
* Komplexné číslo
* Imaginárna jednotka

Kategória:Komplexné čísla
Umelá atmosféra

**Umelá atmosféra** je atmosféra v kozmickej lodi alebo kozmickom laboratóriu, v ktorej pracujú kozmonauti bez skafandrov alebo v ktorej sa skúmajú pokusné živočíchy a rastliny. Odlišuje sa od vzduchu obyčajne väčším obsahom kyslíka na úkor dusíka a zníženým tlakom; použila sa i zmes kyslíka s héliom a pod. V exobiológii (astrobiológia) atmosféra v skúmavke.

Kategória:Kozmonautika
Umelá hviezda

**Umelá hviezda** je umelý svetelný zdroj, ktorého jasnosť sa dá merateľne meniť, napr. žiarovka pripojená na vhodnú optickú sústavu. Umelá hviezda sa používa vo fotometrii, kde slúži na porovnanie jasnosti skutočných hviezd na oblohe, a inde.

Kategória:Fotometria
Milingovia

**Milingovia** boli južnoslovanský kmeň usídlený na juhu Peloponézu, v susedstve Jazercov. Prvá zmienka o tomto kmeni je od Konstantina Porfyrogenéta z 10. storočia. Na rozdiel od Jazercov si svoje etnické povedomie uchovali dlhšie, do ovládnutia územia Osmanmi v priebehu 15. storočia. Až vtedy začínajú podliehať helenizácii. Milingovia sa podieľali na etnogenéze novodobého gréckeho národa.

Kategória:Slovania
Moravania (srbská Morava)

**Moravania** je názov drobného slovanského kmeňa, ktorý žil okolo horného toku rieky Morava na dnešnom srbsko-bulharskom pomedzí. Slovania sa na tomto území usadili možno už v 7. storočí, ale názov Moravania je doložený až z 10. storočia. Podobne ako početné iné drobné kmene na okolí (Braničevci, Neretvania a podobne) čoskoro splynuli so Srbmi.

Kategória:Slovania
Obodriti

náhľad|Oblasť pôvodu Obodritov (okolo roku 1000)

**Obodriti** (iné názvy: **Obotriti**, **Abodriti**, **Abotriti**) boli západoslovanský kmeň usídlený na severovýchode dnešného Nemecka medzi Baltským morom a riekami Spréva a Labe. Obodriti sa tu usadili najneskôr v priebehu 7. storočia a čoskoro sa kmeň začal rozpadávať na menšie skupiny (Reregovia, Gliňania, Varnovia, Črezpeňania, Ránovia a i.), ktoré v priebehu 8. – 9. storočia založili niekoľko kniežatstiev. Tie bojovali proti Sasom, ale i proti sebe navzájom. Sasi a Dáni ovládali územia Obodritov, ktorí potom v priebehu 11. – 12. storočia stratili samostatnosť. Relikty polabskej slovančiny ako hovorového jazyka sa udržali až do 18. storočia na území Gline (Lüneburg). Obodriti sa podieľali na etnogenéze novodobého nemeckého národa. 

Časť Obodritov sa usadila i na brehoch Dunaja okolo dnešného Belehradu. Tí sa následne podieľali na etnogenéze neskoršieho srbského národa.

## Iné projekty

Kategória:Slovania
Psi wheel

**Psi wheel** (doslova *PSI koleso/psionické koleso*) je vrtuľka pyramídového tvaru, ktorá sa používa na cvičenie alebo jednoduché predvádzanie psychokinézy (telekinézy). Či skutočne dokazuje psychokinézu je značne sporné.

Pozostáva zo základne (napr. korok), v ktorej je zabodnutý nejaký ostrý predmet (napr. ihla, špendlík) a z vrtuľky (papier alebo alobal štvorcového tvaru, ktorý je poskladaný do tvaru pyramídy). 

Kategória:Parapsychológia
M4 Sherman

**M4 Sherman** bol americký stredný tank vyrábaný od roku 1942 vo veľkých sériach. Tanky M4 zohrali významnú rolu počas druhej svetovej vojny, kde bojovali na všetkých frontoch. V niektorých krajinách slúžili jeho modifikácie do 70. rokov.

## Vývoj a použitie

Tanky radu M4 boli tiež prezývané „Sherman“ podľa generála W.T. Shermana. Projekt tanku vznikol z tanku M3 v roku 1941 aj na základe poznatkov z bojov, ktoré sa v tej dobe rozhoreli v Európe. Po prvýkrát boli Shermany použité v bitke pri Al Alameine, kde preň neboli nemecké ani talianske tanky ťažkým súperom. V neskoršom období vojny, hlavne po príchode nových nemeckých tankov Tiger a Panther však svojim protivníkom už nestačil. Spojenci preto Shermany nasadzovali vo veľkých množstvách. O veľkej spotrebe týchto strojov svedčí aj obrovský počet vyrobených kusov, ktorý sa blížil číslu 50 000 (nerátajúc licenčne vyrábané v iných krajinách, rovnako ako vozidlá postavené na jeho podvozku), čo z neho robí jeden z najviac vyrábaných tankov druhej svetovej vojny. Slabinami prvých Shermanov boli hlavne málo účinné kanóny, zlý balistický profil vozidiel, poddimenzované pancierovanie a tiež zážihové motory. Benzín po zásahu tanku väčšinou okamžite explodoval. Aj preto tieto tanky niekedy posmešne nazývali „Ronson“, podľa známych benzínových zapaľovačov. Napriek týmto neduhom, si vojaci na tankoch pochvaľovali najmä ich bezporuchový chod a nenáročnosť na obsluhu, ktorú oceňovali dokonca aj sovietski vojaci na východnom fronte.

Od roku 1943 boli badateľné pokusy konštruktérov odstrániť najväčšie neduhy týchto strojov. Vzniklo veľa vylepšených verzií, napríklad dobre pancierovaný M4A3E2 Jumbo, ktorý však trpel tým že bol až príliš ťažký. Briti upravili M4, tak že doň vložili svoj 17 librový protitankový kanón, táto modifikácia sa do histórie zapísala ako Sherman Firefly. Na konci vojny bola nasadená tiež verzia M4A3E8, ktorá mala celkom nový podvozok, novú vežu T23 a kanón kalibru 76 mm s úsťovou brzdou. Tanky tejto modifikácie sa zúčastnili i bojov v Kórejskej vojne, kde už však Shermany tvorili len podpornú zbraň modernejších tankov M-26 Pershing. Celkovo bolo vyrobených 49 234 tankov M4 všetkých verzií.

Najdlhšiu činnú služby zaznamenali Shermany v Izraeli, kde ich modernizované verzie vybojovali mnoho tankových bitiek ešte i v 70. rokoch.

## Iné projekty

Kategória:Stredné tanky
Kategória:Tanky USA